title: Rekomendacija Tarybos sprendimas dėl perviršinio deficito Jungtinėje Karalystėje

text:
     LT

LT        LT
 ---pagebreak---      EUROPOS BENDRIJŲ KOMISIJA

                                    Briuselis, 2.7.2008
                                    SEK(2008) 2201 galutinis

                       Rekomendacija

                TARYBOS SPRENDIMAS

       dėl perviršinio deficito Jungtinėje Karalystėje

                    (pateikta Komisijos)

LT                                                             LT
 ---pagebreak---                                  AIŠKINAMASIS MEMORANDUMAS

     Sutarties 104 straipsnyje nustatyta perviršinio deficito procedūra (PDP), siekiant užtikrinti,
     kad valstybės narės vengtų perviršinio šalies biudžeto deficito arba kad jam atsiradus ištaisytų
     padėtį. PDP išaiškinta Tarybos reglamente (EB) Nr. 1467/97 dėl perviršinio deficito
     procedūros įgyvendinimo paspartinimo ir paaiškinimo1, kuris yra Stabilumo ir augimo pakto
     sudedamoji dalis. Tačiau, nors dauguma nuostatų Jungtinei Karalystei taikoma taip pat, kaip ir
     kitoms ne euro zonos šalims, Protokolo dėl tam tikrų Jungtinei Karalystei taikomų nuostatų 5
     straipsnyje nurodoma, kad Sutarties 104 straipsnio 1 dalyje nustatyta pareiga vengti
     perviršinio bendrojo šalies biudžeto deficito Jungtinei Karalystei netaikoma, nebent ji pereitų
     į trečiąjį ekonominės ir pinigų sąjungos etapą2. Pagal Sutarties 116 straipsnio 4 dalį Jungtinė
     Karalystė „stengiasi vengti perviršinio deficito“, kol yra antrajame ekonominės ir pinigų
     sąjungos etape. PDP taikoma Jungtinei Karalystei finansinių metų (nuo balandžio mėn. iki
     kovo mėn.) pagrindu.

     10-ojo dešimtmečio pabaigoje Jungtinė Karalystė aktyviai ėmėsi fiskalinės konsolidacijos
     priemonių, dėl kurių bendras valdžios sektoriaus skola sumažėjo nuo 3,8 % BVP deficito
     1996–1997 m. iki 1,3 % pertekliaus 1999–2000 m. Bendroji valdžios sektoriaus skola taip pat
     sumažėjo nuo daugiau kaip 50 % BVP 1996–1997 m. iki 36,8 % 2002–2003 m. Vėliau
     vyriausybė ėmė taikyti laisvesnę fiskalinę poziciją, daugiausia dėl aiškaus politinio tikslo
     didinti išlaidas viešosioms paslaugoms. Todėl valdžios sektoriaus balansas, 10-ojo
     dešimtmečio pabaigoje buvęs perteklinis, 2003–2004 m. tapo 3,2 % BVP deficitu, o 2004–
     2005 m. – 3,5 % deficitu. Gamybos atotrūkis šiuo laikotarpiu buvo teigiamas, taigi
     struktūrinis balansas nuo 1999–2000 iki 2004–2005 m. pablogėjo 4¾ procentinio punkto
     BVP3. Per tuos metus valdžios sektoriaus išlaidų ir BVP santykis padidėjo maždaug 4½
     procentinio punkto, iki 43,2 %, o valdžios sektoriaus bendrojo pagrindinio kapitalo
     formavimas išaugo nuo 1,3 % BVP iki 1,8 %. 2005 m. rugsėjo 21 d. Komisija, patvirtinusi
     pranešimą pagal Sutarties 104 straipsnio 3 dalį, pradėjo taikyti Jungtinei Karalystei PDP, o
     2006 m. sausio 24 d. Taryba nusprendė, kad Jungtinėje Karalystėje susidarė perviršinis
     deficitas. 2005–2006 ir 2006–2007 m. biudžeto padėtis pagerėjo, o pastaraisiais metais
     nominalusis deficitas sumažėjo iki 2,6 % BVP. 2007 m. rugsėjo 12 d., atsižvelgusi į 2006–
     2007 m. deficito rodiklį ir 2007 m. pavasario prognozę, Komisija priėmė rekomendaciją dėl
     Tarybos sprendimo, panaikinančio PDP Jungtinei Karalystei. 2007 m. spalio 9 d. ECOFIN
     nusprendė panaikinti PDP pagal Sutarties 104 straipsnio 12 dalį.

     2007–2008 m. dėl nedidelio įplaukų augimo, ypač dėl didesnio ankstesnių metų pelno
     mokesčio permokų grąžinimo ir mažesnių įplaukų iš naftos ir dujų gavybos veiklos, JK
     biudžeto padėtis pablogėjo. Ir pagal Komisijos tarnybų 2008 m. pavasario prognozę, ir pagal
     2008 m. kovo mėn. JK pateiktus duomenis apskaičiuota, kad 2007–2008 m. deficitas padidėjo
     iki 2,9 % BVP4. Apskaičiuota, kad 2007–2008 m. fiskalinė politika vėl buvo procikliška, o
     struktūrinis deficitas, nors ekonominės sąlygos tebebuvo palankios, pablogėjo ¼ % BVP.5

     1
            OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005 (OL
            L 174, 2005 7 7, p. 5). Taip pat atsižvelgiama į Ekonomikos ir finansų komiteto nuomonę apie
            „Stabilumo ir augimo pakto įgyvendinimo sąlygas bei stabilumo ir konvergencijos programų formos ir
            turinio gaires“, kurią ECOFIN taryba patvirtino 2005 m. spalio 11 d.
     2
            http://eur-lex.europa.eu/LexUriServ/LexUriServ.do?uri=CELEX:12006E/PRO/25:EN:HTML.
     3
            Apskaičiuota Komisijos tarnybų taikant bendrą gamybos atotrūkių apskaičiavimo metodiką.
     4
            2008 m. kovo mėn. Jungtinės Karalystės pateiktais duomenimis, 2007–2008 m. nurodytas 2,8 % BVP
            valdžios sektoriaus deficitas. Tačiau Komisijos tarnybos padidino Jungtinės Karalystės pateiktus

LT                                                      2                                                        LT
 ---pagebreak---      Pagal PDP duomenis, kuriuos JK valdžios institucijos pateikė 2008 m. kovo mėn.6,
     planuojama, kad 2008–2009 m. bendras Jungtinės Karalystės valdžios sektoriaus deficitas
     sudarys 3,2 % BVP, taigi bus didesnis nei pamatinė 3 % BVP vertė; šis santykis sutampa su
     paskelbtuoju Jungtinės Karalystės 2008 m. kovo mėn. biudžete. Įgyvendinus politinę
     priemonę, apie kurią buvo paskelbta gegužės 13 d., pagal kurią 2008–2009 m. bus sumažintas
     pajamų mokestis ir kuri bus finansuojama papildomai skolinantis, planuojamas deficito
     santykis, palyginti su nurodytuoju pranešime, padidės 0,2 procentinio punkto7, jeigu visi kiti
     veiksniai nesikeis. Pranešime nurodytas 2008–2009 m. deficito rodiklis suteikia prima facie
     įrodymų apie Jungtinėje Karalystėje planuojamą perviršinį deficitą, kaip apibrėžta Sutartyje ir
     Stabilumo ir augimo pakte, o naujesnė paskelbta politinė priemonė yra papildomas įrodymas.
     Taigi 2008 m. birželio 11 d. Komisija pagal Sutarties 104 straipsnio 3 dalį priėmė pranešimą,
     kuriame įvertino, kaip vykdomi Sutartyje nustatyti reikalavimai dėl deficito ir skolos kriterijų.

     Pranešime teigiama, kad 2008 m. kovo mėn. paskelbtas 2008–2009 m. planuojamas deficitas,
     nors ir didesnis už Sutartyje nustatytą 3 % BVP pamatinę vertę, yra jai artimas. Pamatinės
     3 % BVP vertės perviršis nebuvo išimtinis. Visų pirma jis įvyko ne dėl kokio nors neįprasto
     įvykio, kurio Jungtinės Karalystės valdžios institucijos negalėjo kontroliuoti, ir nebuvo
     didelio ekonominio nuosmukio rezultatas. Pagal Komisijos tarnybų 2008 m. pavasario
     prognozę JK ekonominis augimas 2008 ir 2009 m. lėtės, o metiniai rodikliai bus mažesni nei
     galimi. Vis dėlto manoma, kad 2008 m. metinis BVP augs 1,7 %, o 2009 m. – 1,6 %.
     Laikinumo klausimu Komisijos tarnybos mano, kad 2009–2010 m. deficito santykis tebebus
     didesnis nei 3 %, nes nepalankios ekonominės sąlygos sulėtins įplaukų augimą. 2008 m.
     gegužės 13 d. vyriausybės pareiškimas neįpareigoja jos tęsti 2008–2009 m. to paties
     kompensavimo ir 2009–2010 m.8 Vis dėlto tai kelia grėsmę, kad 2009–2010 m. deficitas bus
     didesnis, palyginti su 2008 m. kovo mėn. biudžeto planais, ir poveikis pavasario prognozėje
     numatytam rodikliui ceteris paribus bus panašus.

            metinio valdžios sektoriaus grynojo skolinimosi duomenis 1,0 mlrd. GBP, kad už UMTC licencijas
            gaunamų pajamų registravimas būtų nuoseklus. Todėl 2007–2008 m. deficito santykis padidėjo 2,9 %
            BVP.
     5
            Išankstiniais 2008 m. gegužės mėn. viešojo sektoriaus finansų duomenimis, paskelbtais 2008 m.
            birželio 19 d., ir nacionalinių sąskaitų duomenimis, paskelbtais 2008 m. birželio 27 d., 2007–2008 m.
            nominalusis valdžios sektoriaus deficitas PDP pagrindu buvo 2,8 % BVP, t. y. 0,1 procentinio punkto
            mažesnis negu apskaičiuota 2008 m. biudžete ir pavasario prognozėje. Šiek tiek geresnį negu tikėtasi
            rodiklį pirmiausia lėmė anksčiau skelbtų centrinės valdžios sektoriaus einamųjų išlaidų sumažinimas,
            kuris ceteris paribus taip pat reiškia, kad 2007–2008 m. struktūrinis deficitas buvo 0,1 % BVP
            mažesnis. Remiantis prielaida, kad politika nesikeis, 2008 m. pavasario prognozėse manoma, kad
            vyriausybė laikysis 2008 m. biudžete paskelbtų necikliškų pirminių išlaidų planų, kurie buvo iš esmės
            nepakeisti, palyginti su atitinkamais planais, pateiktais 2007 m. išsamioje išlaidų apžvalgoje. Mažesnės
            žinybų išlaidos 2007–2008 m. neturės įtakos 2008–2009 ir 2009–2010 m. planuojamoms išlaidoms, nes
            tų metų žinybų išlaidų ribos buvo nustatytos 2007 m. išsamioje išlaidų apžvalgoje. Iš tikrųjų pagal metų
            pabaigos lankstumo (angl. EYF) sistemą žinyboms leidžiama perkelti nepanaudotų joms skirtų lėšų
            likučius iš vienų metų į kitus.
     6
            Pagal Tarybos reglamentą (EB) Nr. 3605/93 valstybės narės du kartus per metus turi teikti Komisijai
            ataskaitas apie savo numatomus bei faktinius valdžios sektoriaus deficito ir skolos lygius. Naujausią
            Jungtinės Karalystės pranešimą galima rasti internete adresu
            http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
     7
            2008 m. gegužės 13 d. paskelbtame JK vyriausybės pranešime dėl pajamų mokesčio teigiama, kad
            pajamų mokesčio mažinimo kaina 2008–2009 m. bus 2,7 mlrd. GBP; Komisijos skaičiavimais tai
            prilygs 0,2 % BVP.
     8
            Papildomos politinės priemonės, kaip manoma, bus paskelbtos 2008 m. rudens išankstinio biudžeto
            ataskaitoje.

LT                                                        3                                                            LT
 ---pagebreak---      Valdžios sektoriaus skolos santykis yra gerokai mažesnis nei 60 % pamatinė vertė (kovo mėn.
     PDP duomenimis, 2007–2008 finansiniais metais santykis buvo 43,0 % BVP9), nors
     numatoma augimo tendencija iki 2009–2010 m.

     Pagal Sutarties ir Stabilumo ir augimo pakto nuostatas Komisija savo pranešime išnagrinėjo ir
     visus „kitus svarbius veiksnius“. Pagal Stabilumo ir augimo paktą į šiuos veiksnius gali būti
     atsižvelgta tik sprendimo dėl perviršinio deficito priėmimo etapuose, jeigu visapusiškai
     laikomasi dvigubos sąlygos – kad deficitas išliktų artimas pamatinei vertei ir kad pamatinės
     vertės viršijimas būtų laikinas. Šiuo atveju dviguba sąlyga nėra įvykdyta.

     Taigi Komisijos atlikta analizė rodo, kad Sutartyje nustatytas deficito kriterijus nėra
     įvykdytas, o skolos kriterijus – įvykdytas.

     Sutarties 104 straipsnio 4 dalyje teigiama, kad „114 straipsnyje numatytas komitetas [t. y.
     Ekonomikos ir finansų komitetas] parengia nuomonę apie Komisijos pranešimą“. 2008 m.
     birželio 25 d. Komitetas pateikė savo nuomonę, kuri atitinka Komisijos pranešime pateiktą
     vertinimą ir patvirtina, kad pamatinės vertės perviršis negali būti laikomas išimtiniu ar
     laikinu.

     Atsižvelgdama į savo pranešimą ir Ekonomikos ir finansų komiteto nuomonę, Komisija
     laikosi nuomonės, kad Jungtinėje Karalystėje susidarė perviršinis deficitas. Ši nuomonė, kurią
     Komisija priėmė 2008 m. liepos 2 d., teikiama Tarybai pagal Sutarties 104 straipsnio 5 dalį.
     Komisija rekomenduoja Tarybai priimti atitinkamą sprendimą pagal 104 straipsnio 6 dalį.

     Be to, Komisija pagal Sutarties 104 straipsnio 7 dalį teikia Tarybai rekomendaciją dėl
     Jungtinei Karalystei skirtinos Tarybos rekomendacijos dėl perviršinio deficito ištaisymo.
     Pagal Tarybos reglamentą (EB) Nr. 1467/97 Tarybos rekomendacijoje turėtų būti „nurodomas
     terminas, per kurį reikia ištaisyti perviršinį deficitą, o ištaisymas turėtų būti užbaigtas per
     metus nuo tokio deficito nustatymo, nebent atsirastų ypatingų aplinkybių. Rekomendacijoje
     Taryba nurodo, kad, siekiant ištaisyti perviršinį deficitą per rekomendacijoje nustatytą
     terminą, valstybė narė turi pasiekti minimalų metinį kiekvienam ciklui pritaikyto balanso
     pagerėjimą, kurio etalonas būtų ne mažiau kaip 0,5 % BVP, atėmus vienkartines ir laikinąsias
     priemones“.

     Jungtinės Karalystės atveju bendras pagal 104 straipsnio 3 dalį parengtame pranešime minėtų
     veiksnių įvertinimas nerodo, kad būtų ypatingų aplinkybių, duodančių pagrindą nukrypti nuo
     standartinio deficito ištaisymo termino. Nors manoma, kad 2008 ir 2009 m. BVP augimas
     sulėtės, palyginti su potencialiais prieaugio dydžiais, taigi atsiras neigiamas gamybos
     atotrūkis, BVP augimas, kaip manoma, tebebus teigiamas visą pavasario prognozių laikotarpį
     ir metinis dydis viršys 1,5 % ir 2008, ir 2009 m. Siekiant 2009–2010 m. sumažinti nominalųjį
     deficitą iki mažiau nei 3 % BVP pamatinės vertės, struktūrinė konsolidacija, kurios JK
     valdžios institucijoms reikėtų pasiekti 2009–2010 m., turėtų užtikrinti bent 0,5 % BVP metinį
     pagerėjimą, kaip tikimasi pagal Reglamento (EB) Nr. 1467/97 3 straipsnio 4 dalį. Perviršinio
     deficito ištaisymo terminas turi būti nustatytas pagal pirmiau minėtą reglamentą, kuriame
     numatyta, kad ištaisyti padėtį reikia per metus nuo tokio deficito nustatymo. Jungtinės
     Karalystės atveju perviršinis deficitas buvo nustatytas 2008 m. remiantis 2008–2009 m.
     planuojamu didesniu nei 3 % BVP pamatinė vertė deficitu.

     9
            Taikant BVP, pakoreguotą pagal Netiesiogiai apskaičiuotas finansinio tarpininkavimo paslaugas
            (NAFTAP).

LT                                                   4                                                      LT
 ---pagebreak---      Taigi pagal rekomendaciją biudžeto korekcija turėtų būti baigta ne vėliau kaip iki 2009–2010
     finansinių metų.

     Jungtinė Karalystė. Makroekonominiai ir biudžeto pokyčiai a
                                            2004–      2005–       2006–      2007–
                                            2005       2006        2007       2008         2008–2009             2009–2010
                                                                                2008 m                2008 m
                                                                                .                     .
                                                                                COM                  COM
                                                                                biudžet               biudžet
                                                                                as                    as
     Realusis BVP (pokytis, %) b             3,3        1,8           2,9      3,0        1,7       2,0        1,6        2½
     Potencialusis BVP (pokytis, %)
     b, c                                    2,7        2,7           2,8      2,7        2,4       2½         2,3        2½
     Gamybos                  atotrūkis
                                             0,7        -0,1          0,0      0,4       -0,3       -0,6       -1,0       -0,6
     (potencialiojo BVP %) b, c
     Valdžios sektoriaus balansas           3,5         3,1           2,6      2,9        3,3        3,2        3,3        2,8
     Pirminis balansas                      -1,4        -1,0          -0,4     -0,7      -1,1       -1,2       -1,2       -0,8
     Vienkartinės        ir       kitos
                                              -         0,3            -         -         -          -          -         -
     laikinosios priemonės
     Valdžios sektoriaus bendrojo
     pagrindinio               kapitalo      1,8        0,6           1,8      1,9        2,0        2,0       1,9        2,0
     formavimas
     Pagal     ciklą    pakoreguotas
                                            -3,7        -3,0       -2,7        -3,0      -3,1       -2,9       -2,9       -2,6
     balansas c, d
     Pagal     ciklą    pakoreguotas
                                            -1,7        -0,9       -0,6        -0,8      -0,9       -0,9       -0,8       -0,6
     pirminis balansas
     Struktūrinis balansas d, e             -3,7        -3,3       -2,7        -3,0      -3,1       -2,9       -2,9       -2,6
     Struktūrinis pirminis balansas         -1,7        -1,2       -0,6        -0,8      -0,9       -0,9       -0,8       -0,6
     Pastabos:
     a
       BVP %, jei nenurodyta kitaip.
     b
       Duomenys kalendorinių metų pagrindu. Skiltyje „2004–2005 m.“ pateikti 2004 kalendorinių metų skaičiai.
     c
       Nurodytas potencialiojo BVP augimas, gamybos atotrūkiai ir pagal ciklą pakoreguotas balansas, priskirti 2008 m. biudžetui,
     perskaičiuoti Komisijos tarnybų remiantis biudžete pateikta informacija.
     d
       2008 m. biudžete pateikti 2007–2008 m. pagal ciklą pakoreguoto ir struktūrinio balanso įverčiai (perskaičiuoti Komisijos
     tarnybų) – 2,8 % BVP.
     e
       Pagal ciklą pakoreguotas balansas, atėmus vienkartines ir kitas laikinąsias priemones.
     Šaltinis. Eurostato ir Komisijos tarnybų 2008 m. pavasario prognozės.

LT                                                                5                                                                 LT
 ---pagebreak---                                                 Rekomendacija

                                        TARYBOS SPRENDIMAS

                             dėl perviršinio deficito Jungtinėje Karalystėje

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 104 straipsnio 6 dalį,

     atsižvelgdama į Komisijos rekomendaciją,

     atsižvelgdama į Jungtinės Karalystės pastabas,

     kadangi:

     (1)    Sutarties 104 straipsnyje nustatyta perviršinio deficito procedūra (PDP), siekiant
            užtikrinti, kad valstybės narės vengtų perviršinio šalies biudžeto deficito arba kad jam
            atsiradus ištaisytų padėtį.

     (2)    Pagal Protokolo dėl tam tikrų Jungtinei Didžiosios Britanijos ir Šiaurės Airijos
            Karalystei taikomų nuostatų 5 punktą Sutarties 104 straipsnio 1 dalyje nustatyta
            pareiga vengti perviršinio bendrojo šalies deficito Jungtinei Karalystei netaikoma,
            nebent ji pereitų į trečiąjį ekonominės ir pinigų sąjungos etapą10. Būdama antrajame
            ekonominės ir pinigų sąjungos etape pagal Sutarties 116 straipsnio 4 dalį Jungtinė
            Karalystė turi stengtis vengti perviršinio deficito.

     (3)    Stabilumo ir augimo pakto pagrindinis tikslas yra patikimi valstybės finansai –
            priemonė sudaryti geresnes sąlygas kainų stabilumui ir dideliam tvariam augimui,
            leidžiančiam kurti naujas darbo vietas.

     (4)    Pagal Sutarties 104 straipsnyje nustatytą perviršinio deficito procedūrą, kuri išaiškinta
            Tarybos reglamente (EB) Nr. 1467/97 dėl perviršinio deficito procedūros
            įgyvendinimo paspartinimo ir paaiškinimo11, kuris yra Stabilumo ir augimo pakto
            sudedamoji dalis, numatyta priimti sprendimą dėl perviršinio deficito susidarymo. Prie
            Sutarties pridedamame Protokole dėl perviršinio deficito procedūros nustatomos
            papildomos nuostatos, susijusios su tos procedūros įgyvendinimu. Tarybos
            reglamente (EB) Nr. 3605/9312 nustatytos išsamios minėto protokolo nuostatų taikymo
            taisyklės ir apibrėžtys.

     10
            http://eur-lex.europa.eu/LexUriServ/LexUriServ.do?uri=CELEX:12006E/PRO/25:EN:HTML.
     11
            OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005 (OL
            L 174, 2005 7 7, p. 5).
     12
            OL L 332, 1993 12 31, p. 7. Reglamentas su paskutiniais pakeitimais, padarytais Reglamentu (EB )
            Nr. 2103/2005 (OL L 337, 2005 12 22, p. 1).

LT                                                      6                                                        LT
 ---pagebreak---      (5)   Sutarties 104 straipsnio 5 dalyje reikalaujama, kad Komisija pateiktų Tarybai
           nuomonę, jeigu Komisija mano, kad valstybėje narėje yra susidaręs arba gali
           susidaryti perviršinis deficitas. Atsižvelgusi į savo pranešimą pagal Sutarties 104
           straipsnio 3 dalį bei į Ekonomikos ir finansų komiteto nuomonę pagal Sutarties 104
           straipsnio 4 dalį, Komisija padarė išvadą, kad Jungtinėje Karalystėje yra susidaręs
           perviršinis deficitas. Taigi 2008 m. liepos 2 d. Komisija pateikė Tarybai tokią
           nuomonę dėl Jungtinės Karalystės.

     (6)   Sutarties 104 straipsnio 6 dalyje teigiama, kad, atlikus bendrą vertinimą, Taryba, prieš
           priimdama sprendimą, ar yra susidaręs perviršinis deficitas, turėtų apsvarstyti visas
           pastabas, kurias atitinkama valstybė narė pageidauja pateikti. Jungtinės Karalystės
           atveju, atlikus bendrą vertinimą, padarytos toliau išdėstytos išvados.

     (7)   10-ojo dešimtmečio pabaigoje Jungtinė Karalystė aktyviai ėmėsi fiskalinės
           konsolidacijos priemonių. Vėliau vyriausybė ėmė taikyti laisvesnę fiskalinę poziciją,
           daugiausia dėl aiškaus politinio tikslo didinti viešųjų paslaugų išlaidas. Todėl valdžios
           sektoriaus balansas, 10-ojo dešimtmečio pabaigoje buvęs perteklinis, 2003–2004 m.
           tapo 3,2 % BVP deficitu, o 2004–2005 m. – 3,5 % deficitu. Gamybos atotrūkis visą šį
           laikotarpį buvo teigiamas, taigi struktūrinis balansas nuo 1999–2000 iki 2004–2005 m.
           pablogėjo 4¾ procentinio punkto BVP13. 2005 m. rugsėjo 21 d. Komisija pradėjo
           taikyti PDP Jungtinei Karalystei, priėmusi pranešimą pagal 104 straipsnio 3 dalį, o
           2006 m. sausio 24 d. Taryba nusprendė, kad Jungtinėje Karalystėje susidarė perviršinis
           deficitas. 2005–2006 ir 2006–2007 m. biudžeto padėtis pagerėjo – pastaraisiais metais
           nominalusis deficitas sumažėjo iki 2,6 % BVP. 2007 m. rugsėjo 12 d., atsižvelgusi į
           2006–2007 m. deficito rodiklį ir 2007 m. pavasario prognozes, Komisija priėmė
           rekomendaciją dėl Tarybos sprendimo, panaikinančio PDP Jungtinei Karalystei.
           2007 m. spalio 9 d. ECOFIN nusprendė panaikinti PDP pagal Sutarties 104 straipsnio
           12 dalį.

     (8)   Pagal PDP duomenis, kuriuos JK valdžios institucijos pateikė 2008 m. kovo mėn.,
           planuota, kad Jungtinės Karalystės valdžios sektoriaus deficitas 2008–2009 m. bus
           3,2 % BVP, taigi bus didesnis nei 3 % BVP pamatinė vertė; šis santykis sutapo su
           nurodytuoju Jungtinės Karalystės 2008 m. kovo mėn. biudžete, kuriame taip pat buvo
           pateikti biudžeto planai, pagal kuriuos 2009–2010 m. valdžios sektoriaus deficitas bus
           2,8 % BVP. Pastarųjų metų deficito rodiklis mažesnis nei Komisijos tarnybų pavasario
           prognozėse numatytas atitinkamas rodiklis, t. y. 3,3 % BVP, daugiausia dėl numatomo
           BVP augimo 2009–2010 m. skirtumų. Paskelbus 2008 m. kovo mėn. biudžetą,
           gegužės 13 d. buvo paskelbta politinė priemonė dėl pajamų mokesčio sumažinimo
           2008–2009 m., kuris bus finansuojamas papildomai skolinantis, todėl planuojami
           deficito ir skolos santykiai bus didesni už nurodytuosius pranešime. Jeigu kiti
           veiksniai nesikeis, Komisijos tarnybų prognozuojamas 2008–2009 m. deficito santykis
           padidės iki maždaug 3,5 % BVP.14 2008 m. kovo mėn. paskelbtas 2008–2009 m.
           planuojamas deficitas, nors ir didesnis už Sutartyje nustatytą 3 % BVP pamatinę vertę,
           yra jai artimas. Pamatinės 3 % BVP vertės viršijimas nėra išimtinis. Visų pirma jis
           įvyko ne dėl kokio nors neįprasto reiškinio, kurio Jungtinės Karalystės valdžios

     13
           Apskaičiuota Komisijos tarnybų taikant bendrą gamybos atotrūkių apskaičiavimo metodiką.
     14
           2008 m. gegužės 13 d. paskelbtame JK vyriausybės pranešime dėl pajamų mokesčio teigiama, kad
           pajamų mokesčio mažinimo kaina 2008–2009 m. bus 2,7 mlrd. GBP; Komisijos skaičiavimais tai
           prilygs 0,2 % BVP. Sudėjus šį skaičių su Komisijos tarnybų pavasario prognozės 2008–2009 m.
           deficito skaičiumi, gaunamas 3,5 % BVP deficitas.

LT                                                  7                                                     LT
 ---pagebreak---             institucijos negalėjo kontroliuoti, ir nebuvo didelio ekonominio nuosmukio rezultatas.
            Pagal Komisijos tarnybų 2008 m. pavasario prognozes JK augimas 2008 ir 2009 m.
            sulėtės ir metiniai rodikliai bus mažesni už galimus. Vis dėlto manoma, kad BVP
            prieaugis 2008 m. bus 1,7 %, o 2009 m. – 1,6 %. Pamatinės 3 % BVP vertės viršijimas
            taip pat nėra laikomas laikinu; pagal Komisijos tarnybų prognozes, parengtas
            remiantis nekintamos politikos prielaida, 2009–2010 m. deficito santykis tebebus
            didesnis nei 3 % (3,3 %). Tai rodo, kad Sutarties reikalavimas dėl deficito kriterijaus
            neįvykdytas.

     (9)    Valdžios sektoriaus skolos santykis yra gerokai mažesnis už 60 % pamatinę vertę
            (pagal PDP kovo mėn. duomenis 2007–2008 finansiniais metais santykis buvo 43,0 %
            BVP15), nors numatoma augimo tendencija iki 2009–2010 m. Pagal Komisijos tarnybų
            prognozes 2009–2010 m. skolos santykis turėtų siekti apie 47½ % BVP.

     (10)   Pagal Reglamento (EB) Nr. 1467/97 2 straipsnio 4 dalį į „kitus svarbius veiksnius“
            galima atsižvelgti tik Tarybos sprendime dėl perviršinio deficito pagal 104 straipsnio 6
            dalį, jeigu visapusiškai laikomasi dvigubos sąlygos – kad deficitas išliktų artimas
            pamatinei vertei ir kad pamatinės vertės viršijimas būtų laikinas. Ši dviguba sąlyga
            nėra įvykdyta. Todėl šio sprendimo priėmimo etapuose į kitus svarbius veiksnius
            neatsižvelgiama.

     PRIĖMĖ ŠĮ SPRENDIMĄ:

                                                1 straipsnis

     Atlikus bendrą vertinimą nustatyta, kad Jungtinėje Karalystėje yra perviršinis deficitas.

                                                2 straipsnis

     Šis sprendimas skirtas Jungtinei Didžiosios Britanijos ir Šiaurės Airijos Karalystei.

     Priimta Briuselyje […]

                                                   Tarybos vardu
                                                   Pirmininkas
                                                   […]

     15
            Taikant BVP, pakoreguotą pagal Netiesiogiai apskaičiuotas finansinio tarpininkavimo paslaugas
            (NAFTAP).

LT                                                   8                                                      LT


Svarbus teisinis pranešimas

|

52007SC0621

Rekomendacija Tarybos sprendimas panaikinantis Sprendimą 2005/186/EB dėl perviršinio deficito Maltoje  /* SEK/2007/0621 galutinis */

	[pic] | EUROPOS BENDRIJŲ KOMISIJA |Briuselis, 16.5.2007SEK(2007) 621 galutinisRekomendacijaTARYBOS SPRENDIMASpanaikinantis Sprendimą 2005/186/EB dėl perviršinio deficito Maltoje(pateikta Komisijos)AIŠKINAMASIS MEMORANDUMAS1. APLINKYBėSSutarties 104 straipsnyje nustatyta, kad valstybės narės turėtų vengti perviršinio deficito, ir nurodyta tokio deficito nustatymo bei ištaisymo tvarka. Perviršinio deficito procedūra (PDP) išsamiau aprašyta Tarybos reglamente (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo[1], kuris yra Stabilumo ir augimo pakto dalis. Pagal Sutarties 104 straipsnio 2 dalį Komisija tikrina, kaip laikomasi biudžetinės drausmės pagal šiuos du kriterijus: a) ar planuojamo arba faktinio valdžios sektoriaus deficito santykis su bendruoju vidaus produktu viršija 3 % BVP pamatinę vertę (išskyrus atvejus, kai deficito santykis smarkiai ir nuolat mažėjo ir pasiekė lygį, artimą pamatinei vertei, arba antraip – pamatinės vertės perviršis yra tik išimtinis ir laikinas, ir tas santykis išlieka artimas pamatinei vertei) ir b) ar valdžios sektoriaus skolos santykis viršija 60 % BVP pamatinę vertę (išskyrus atvejus, kai skolos santykis pakankamai mažėja ir patenkinamai sparčiai artėja prie pamatinės vertės).Pagal Sutarties priede pateiktą Protokolą dėl perviršinio deficito procedūros Komisija teikia PDP vykdyti reikalingus duomenis. Taikydamos šį protokolą, pagal Tarybos reglamento (EB) Nr. 3605/93[2] 4 straipsnį valstybės narės du kartus per metus, t. y. iki balandžio 1 d. ir iki spalio 1 d., privalo pateikti duomenis apie valdžios sektoriaus deficitą, skolą ir kitus susijusius rodiklius[3].Komisija, remdamasi tuo, kad 2003 m. bendrasis Maltos valdžios sektoriaus deficitas sudarė 9,7 % BVP, o valdžios sektoriaus skola – 72 % BVP, patvirtinusi pranešimą pagal 104 straipsnio 3 dalį, 2004 m. gegužės 12 d. pradėjo taikyti Maltai PDP[4]. 2004 m. liepos 5 d. Taryba, remdamasi Komisijos rekomendacija, pagal 104 straipsnio 6 dalį nusprendė, kad Maltos deficitas yra perviršinis[5]. Tuo pačiu metu, taip pat remdamasi Komisijos rekomendacija, Taryba pagal 104 straipsnio 7 dalį pateikė Maltai rekomendacijas[6], kaip ne vėliau kaip iki 2006 m. ištaisyti valdžios sektoriaus perviršinio deficito padėtį.Savo rekomendacijoje, pateiktoje pagal 104 straipsnio 7 dalį, Taryba rekomendavo Maltos valdžios institucijoms:„- kuo greičiau pašalinti esamą perviršinį deficitą;- imtis veiksmų vidutinės trukmės laikotarpiu, kad būtų pasiektas tikslas 2006 m. patikimai ir ilgam laikui sumažinti deficitą taip, kad jis nesiektų 3 % BVP pagal 2004 m. liepos 5 d. Tarybos nuomonėje dėl 2004 m. gegužės mėn. pateiktos konvergencijos programos nurodytą deficito mažinimo planą;- neatidėliojant įgyvendinti 2004 m. gegužės mėn. konvergencijos programoje numatytas priemones, visų pirma struktūrinio pobūdžio priemones, skirtas racionalizuoti ir sumažinti išlaidas;- iki 2004 m. lapkričio 5 d. imtis efektyvių veiksmų dėl numatytų priemonių, kad būtų pasiektas 2005 m. deficito tikslinis rodiklis;- užtikrinti, kad 2005 m. skolos santykio didėjimas būtų sustabdytas ir sumažintas, kaip nurodyta Tarybos nuomonėje dėl 2004 m. gegužės mėn. pateiktos konvergencijos programos”.Be to, Taryba paragino Maltos valdžios institucijas „užtikrinti, kad, ištaisius perviršinį deficitą, biudžeto konsolidavimu vidutinės trukmės laikotarpiu būtų išlaikyta beveik subalansuoto arba perteklinio biudžeto būklė.”1 lentelė. 2004 m. liepos 5 d. Tarybos patvirtintas koregavimasBVP % , nebent būtų nurodyta kitaip | 2003 m. | 2004 m. | 2005 m. | 2006 m. | 2007 m. |Bendrasis valdžios sektoriaus biudžeto balansas Bendroji valdžios sektoriaus skola simbolinis įrašas: Realiojo BVP augimas (%) | -9,7 72,0 -1,7 | -5,2 72,1 1,1 | -3,7 72,4 1,7 | -2,3 70,5 2,1 | -1,4 70,4 2,1 |Šaltinis. Tarybos rekomendacija Maltai pagal 104 straipsnio 7 dalį ir Tarybos nuomonė dėl 2004 m. gegužės mėn. Maltos konvergencijos programos, abi priimtos 2004 m. liepos 5 d.2004 m. gruodžio 22 d. Komisija savo komunikate[7], į kurį Taryba atsižvelgė 2005 m. sausio 18 d., padarė išvadą, kad Maltos vyriausybė, atsižvelgusi į Tarybos rekomendaciją, ėmėsi efektyvių veiksmų dėl priemonių, skirtų pasiekti 2005 m. deficito tikslinį rodiklį vėliausiai iki 2004 m. lapkričio 5 d.Pagal 104 straipsnio 12 dalį Tarybos sprendimas dėl perviršinio deficito turi būti panaikintas remiantis Komisijos rekomendacija, kai perviršinis deficitas tam tikroje valstybėje narėje, Tarybos manymu, buvo ištaisytas.2. NAUJAUSI DEFICITO POKYčIAIRemiantis naujausia informacija, bendrasis valdžios sektoriaus deficitas 2003 m. pasiekė 10 % BVP, įskaitant 2,9 % BVP vertės vienkartinį išlaidas didinantį sandorį, susijusį su dviejų laivų remonto įmonių, kurių savininkė yra valstybė, restruktūrizavimu. Nuo tada deficito ir BVP santykis mažėjo (nuo 4,9 % BVP 2004 m. iki 3,1 % BVP 2005 m.).Remiantis Komisijos (Eurostato)[8] pagal Reglamento (EB) Nr. 3605/93 8g straipsnio 1 dalį parengtais duomenimis, pateiktais po to, kai Malta iki 2007 m. balandžio 1 d. pateikė pranešimą, bendrasis valdžios sektoriaus deficitas 2006 m. sudarė 2,6 % BVP[9].Nors 2004 ir 2005 m. bendrojo valdžios sektoriaus deficito rezultatas buvo kiek geresnis už Tarybos pagal 104 straipsnio 7 dalį rekomenduotą deficito mažinimo planą, 2006 m. deficitas šiek tiek viršijo minėtą rodiklį. Tačiau 2006 m. deficito ir BVP santykis buvo šiek tiek geresnis už oficialų tikslinį rodiklį, nustatytą 2006 m. sausio mėn. atnaujintoje konvergencijos programoje (2,7 %).Bendrasis valdžios sektoriaus deficitas pradėjo mažėti nepalankiomis augimo sąlygomis ir toliau mažėjo neseniai pradėjus augti ekonomikai. Bendra korekcija 2003–2006 m. laikotarpiu sudarė 7,4 BVP procentinio punkto. 2003–2006 m. laikotarpiu deficito santykis sumažėjo apytikriai keturiais procentiniais punktais dėl didesnių pajamų, kurioms įtakos turėjo reformos netiesioginių mokesčių srityje ir tai, kad per tuos metus valdžia siekė veiksmingiau rinkti mokesčius. Mažesnis išlaidų ir BVP santykis paaiškina likusius 3 ½ procentinio punkto[10], kuriuos paskatino bendrų kapitalo išlaidų sumažėjimas daugiausia dėl to, kad buvo sudaryta daugiau vienkartinių sandorių (būtent žemės pardavimo, kuris sutartinai priskiriamas prie neigiamų išlaidų). Iš tiesų 2004–2006 m. vienkartiniai deficito mažinimo sandoriai sudarė apytikriai 1 % BVP kasmet. Be vienkartinių priemonių, 2006 m. deficitas būtų išlikęs aukštesnis už pamatinę vertę, t.y. 3,3 % BVP.Vertinant struktūriškai, t. y. pakoregavus pagal ciklą ir vienkartines bei kitas laikinąsias priemones, apskaičiuota, kad deficito būklė pagerėjo šiam sumažėjus nuo apytikriai didelio, sudariusio 6 ½ % BVP 2003 m., iki apytikriai 3 ¾ % 2005 m. 2006 m. struktūrinis deficitas toliau mažėjo ir sudarė 2¾ % BVP[11].Savo rekomendacijoje pagal 104 straipsnio 7 dalį Taryba paragino Maltą imtis struktūrinių priemonių, skirtų racionalizuoti ir sumažinti valdžios sektoriaus išlaidas. Per 2004–2006 m. laikotarpį buvo įgyvendinta daugelis tokių priemonių. Konkrečiai priemonės buvo skirtos sumažinti nedarbą viešajame sektoriuje, pagerinti darbo praktiką ir padidinti bendrą našumą pagrindinėse valstybės įmonėse, siekiant sumažinti valstybės pervedimus. Esminį strateginį vaidmenį turinčios valstybės įmonės buvo restruktūrizuotos, o kitos, kurios nelaikytos esminėmis, buvo privatizuotos. Be to, į valstybės tarnybą buvo priimama tik griežtai pagal poreikį. Ribotas darbo užmokesčio ir atlyginimų didinimas, kuris numatytas naujoje 2005–2010 m. daugiametėje valstybės tarnautojų kolektyvinėje sutartyje, buvo kitas veiksnys, prisidėjęs prie valdžios sektoriaus išlaidų sumažėjimo BVP dalimi. Išlaidų kontrolė taip pat buvo atliekama sugriežtinant socialinių išmokų skyrimo kriterijus ir sukūrus infrastruktūrą, būtiną sukčiavimui išmokų srityje mažinti.3. 2007 M. IR TOLESNėS DEFICITO PROGNOZėSPagal Komisijos tarnybų 2007 m. pavasario prognozes, bendrasis valdžios sektoriaus deficitas toliau turėtų mažėti ir 2007 m. pasiekti 2,1 % BVP, o, jeigu politika nesikeis, 2008 m. sudaryti 1,6 % BVP. Tokių rodiklių tikimasi pasiekti tvaraus ekonominio augimo sąlygomis per prognozuojamą laikotarpį. Mažesnį bendrąjį 2007 m. valdžios sektoriaus deficitą paaiškina išlaidų santykio sumažėjimas šiek tiek mažiau kaip 1 BVP procentiniu punktu. Tikimasi, kad esamo išlaidų santykio sumažėjimas, kurį paskatino valdžios sektoriaus vartojimo ir palūkanų išlaidų mažėjimas, atsvers valdžios sektoriaus bendrojo pagrindinio kapitalo formavimo išlaidų padidėjimą ir jį viršys. 2008 m. dėl prognozuojamo bendro išlaidų ir BVP santykio sumažėjimo planuojamas deficito ir BVP santykio sumažėjimas, kurį daugiausia nulems didelis valstybės investicijų sumažėjimas, susijęs su didelio masto sveikatos priežiūros programos užbaigimu. Prognozuojama, kad bendros pajamos, išreikštos kaip BVP dalis, 2007 ir 2008 m. mažės pirmiausia dėl mažesnių pajamų iš tiesioginių mokesčių ir socialinių įmokų. Planuojama, kad vienkartinių sandorių skaičius 2007 ir 2008 m. bus mažesnis už praėjusių metų vidurkį[12]. Be vienkartinių priemonių, planuojamas deficitas pagal Komisijos tarnybų pavasario prognozes 2007 m. turėtų sudaryti mažiau 3 % BVP pamatinės vertės (2,7 % BVP) ir 2008 m. toliau mažėti (1,6 %)[13].Palyginti su 2007 m. balandžio mėn. fiskaliniu pranešimu, pagal Komisijos tarnybų 2007 m. pavasario prognozes numatomas šiek tiek atsargesnis bendrojo valdžios sektoriaus deficito mažinimo planas. 2007 m. skirtumas sudaro 0,2 % BVP ir jį pirmiausia nulemia mažesnės socialinės įmokos, kurios kinta atitinkamai pagal prognozuojamus kompensacijų darbuotojams pokyčius. 2008 m. deficito ir BVP santykio skirtumas sudaro 0,7 % BVP. Taip yra daugiausia dėl to, kad nacionalinės valdžios institucijos planuoja mažiau išleisti valdžios sektoriaus darbuotojų kompensacijoms bei prekių ir paslaugų pirkimui.Pagal Komisijos tarnybų 2007 m. pavasario prognozę planuojama, kad 2007 ir 2008 m. struktūrinio deficito (t. y. pakoreguoto pagal ciklą deficito, neįskaitant vienkartinių ir kitų laikinųjų priemonių) būklė gerės. Prognozuojama, kad struktūrinis deficitas nuo 2 ¾ % BVP 2006 m. nedaug sumažės iki šiek tiek daugiau nei 2 ½ % BVP 2007 m., ir, jei politika nesikeis, dar daugiau sumažės 2008 m. iki apytikriai 1 ½ %. Bendros pastangos 2006–2008 metų laikotarpiu sumažinti deficitą daugiau kaip vienu BVP procentiniu punktu, atrodo, iš esmės atitinka Tarybos rekomendaciją pagal 104 straipsnio 7 dalį, pagal kurią buvo raginama pradėti tvarų biudžeto konsolidavimą, siekiant biudžeto būklės vidutinės trukmės tikslo (VTT) (Maltos atveju subalansuoto biudžeto būklės struktūrine prasme) pakoregavus perviršinį deficitą. Nors 2007 m. pastangos dar yra ribotos, 2007–2008 m. atliktų korekcijų vidurkis, atrodo, iš esmės atitinka Stabilumo ir augimo pakte euro zonos ir VKM II valstybėms narėms nustatytą metinį struktūrinį 0,5 % BVP pagerėjimą.2007 m. vasario 27 d. nuomonėje dėl 2006 m. gruodžio mėn. atnaujintos konvergencijos programos[14] Taryba pažymėjo, kad programa neturėta tikslo programos laikotarpiu (kuris pasibaigia 2009 m. ) pasiekti VTT. Be to, nors korekcijos tempas siekiant VTT pagal programą laikotarpiu nuo perviršinio deficito pakoregavimo buvo laikomas iš esmės atitinkančiu Stabilumo ir augimo paktą, Taryba taip pat teigė, kad programoje numatytoms biudžeto projekcijoms yra kilęs tam tikras pavojus, visų pirma susijusioms su tariamomis palankiomis 2008 ir 2009 m. makroekonominėmis prielaidomis.4. SKOLOS POKYčIAI IR PROGNOZėSBendroji valdžios sektoriaus skola nuo 2001 m. viršijo 60 % BVP pamatinę vertę. 2004 m. ji išaugo beveik iki 74 % BVP. Remiantis Tarybos rekomendacija pagal 104 straipsnio 7 dalį, bendrosios valdžios sektoriaus skolos augimas 2005 m. buvo sustabdytas ir nukreiptas mažėjimo linkme ir sudarė 72,4 % BVP, atsižvelgiant į pirminį perteklių ir pajamas iš privatizavimo. 2006 m. buvo užfiksuotas tolesnis mažėjimas, kai skolos santykis sudarė 66,5 % BVP, daugiausia dėl esminių pajamų iš privatizavimo, kurios sudarė apytikriai 3,5 % BVP.Pagal Komisijos tarnybų 2007 m. pavasario prognozę tikimasi, kad skolos ir BVP santykis 2007 ir 2008 m. ir toliau mažės. Prognozuojama, kad 2007 m. bendroji valdžios sektoriaus skola sudarys mažiau kaip 66 % BVP ir 2008 m. toliau mažės, jei politika nesikeis, iki 64 ¼ %.5. IšVADOSBendrasis valdžios sektoriaus deficitas nuo 10 % BVP 2003 m. sumažėjo iki 2,6 % 2006 m., t. y. nesiekia 3 % BVP pamatinės vertės. Nepaisant daugelio vienkartinių sandorių (be kurių 2006 m. deficitas vis dar viršytų pamatinę vertę), pagrindinės deficito mažinimo priemonės daugiausia yra nuolatinio pobūdžio. 2006 m. struktūrinis balansas, t. y. pagal ciklą pakoreguotas balansas, neįskaitant vienkartinių ir kitų laikinųjų priemonių, pagerėjo šiek tiek daugiau kaip 1 % BVP. Pagal Komisijos tarnybų 2007 m. pavasario prognozę tikimasi, kad valdžios sektoriaus deficitas 2007 m. sumažės iki 2,1 % BVP ir, laikantis nesikeičiančios politikos prielaidos, iki 1,6 % 2008 m., ir prognozuojama, kad vienkartinių deficito mažinimo priemonių bus laipsniškai atsisakyta. Tai rodo, kad deficitas yra patikimai ir ilgam laikui sumažintas ir nesiekia 3 % BVP pamatinės vertės.2006 m. bendroji valdžios sektoriaus skola sumažėjo iki 66,5 %, palyginti su jos didžiausiu išaugimu iki 73,9 % BVP 2004 m. Pagal Komisijos tarnybų 2007 m. pavasario prognozę planuojama, kad skolos santykis ir toliau mažės ir iki 2008 m. sudarys beveik 64 % BVP (jei politika nesikeis).Apskritai darytina išvada, kad perviršinio deficito būklė Maltoje yra ištaisyta. Todėl Komisija rekomenduoja Tarybai panaikinti savo sprendimą dėl perviršinio deficito Maltoje.2 lentelė. Biudžeto pokyčiai, 2003–2008 m.RekomendacijaTARYBOS SPRENDIMASpanaikinantis Sprendimą 2005/186/EB dėl perviršinio deficito MaltojeEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 104 straipsnio 12 dalį,atsižvelgdama į Komisijos rekomendaciją,kadangi:(1) Tarybos sprendimu 2005/186/EB[15], priimtu Komisijai pagal Sutarties 104 straipsnio 6 dalį pateikus rekomendaciją, nuspręsta, kad Maltoje susidarė perviršinis deficitas. Taryba pažymėjo, kad 2003 m. bendrasis valdžios sektoriaus deficitas sudarė 9,7 % BVP (iš kurio 2,9 % BVP susidarė dėl vienkartinio sandorio), taigi viršijo Sutartyje nustatytą 3 % pamatinę vertę, o bendroji valdžios sektoriaus skola sudarė 72 % BVP, ir buvo tikėtina, kad 2004 m. ji ir toliau neatitiks Sutartyje nustatytos 60 % BVP pamatinės vertės.(2) 2004 m. liepos 5 d. Taryba, vadovaudamasi Sutarties 104 straipsnio 7 dalimi ir 1997 m. liepos 7 d. Tarybos reglamento (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo[16] 3 straipsnio 4 dalimi, remdamasi Komisijos rekomendacija, pateikė Maltai skirtą rekomendaciją, kuria siekiama, kad vėliausiai iki 2006 m. būtų panaikintas deficito perviršis. Rekomendacija buvo paskelbta viešai.(3) Pagal Sutarties 104 straipsnio 12 dalį Tarybos sprendimas dėl perviršinio deficito turi būti panaikintas, jeigu, Tarybos manymu, perviršinis deficitas tam tikroje valstybėje narėje buvo ištaisytas.(4) Pagal prie Sutarties pridėtą Protokolą dėl perviršinio deficito procedūros Komisija teikia procedūrai vykdyti reikalingus duomenis. Taikydamos šį protokolą, pagal 1993 m. lapkričio 22 d. Tarybos reglamento (EB) Nr. 3605/93 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo[17] 4 straipsnį valstybės narės du kartus per metus, t. y. iki balandžio 1 d. ir spalio 1 d., privalo perduoti duomenis apie valdžios sektoriaus deficitą ir skolą ir kitus susijusius rodiklius.(5) Remiantis Komisijos (Eurostato) pagal Reglamento (EB) Nr. 3605/93 8g straipsnio 1 dalį parengtais duomenimis, pateiktais po Maltos ataskaitos pateikimo iki 2007 m. balandžio 1 d., ir Komisijos tarnybų 2007 m. pavasario prognoze, daromos šios pagrįstos išvados:-  Bendrasis valdžios sektoriaus deficitas buvo sumažintas nuo 10 % BVP 2003 m. iki 2,6 % BVP 2006 m., o tai yra mažiau už 3 % BVP deficito pamatinę vertę. Tai yra šiek tiek geriau už 2006 m. sausio mėn. atnaujintoje konvergencijos programoje nustatytą 2006 m. tikslinį rodiklį, nors šiek tiek viršija Tarybos rekomendacijoje, pateiktoje pagal 104 straipsnio 7 dalį, patvirtintus tikslinius rodiklius,-  Daugiau kaip pusę (apie keturis procentinius punktus) 7,4 BVP procentiniais punktais sumažėjusio deficito santykio per 2003–2006 m. nulėmė padidėjusios pajamos, kurioms įtakos turėjo reformos netiesioginių mokesčių srityje ir veiksmingesnis mokesčių rinkimas. Mažesnis išlaidų ir BVP santykis paaiškina likusius 3,5 procentinio punkto[18], o tai iš dalies atspindi padidėjusį vienkartinių sandorių skaičių (būtent žemės pardavimo sandoriai, kurie pagal susitarimą įtraukiami kaip neigiamos išlaidos). Be to, išlaidos buvo apribotos sumažinant ir restruktūrizuojant valstybės įmones, nustatant priėmimo į valstybės tarnybą apribojimus ir kontroliuojant socialines išmokas. Vienkartiniai deficito mažinimo sandoriai 2004– 2006 m. sudarė vidutiniškai 1 % BVP. Be vienkartinių priemonių (0,7 % BVP), 2006 m. deficitas būtų viršijęs pamatinę vertę ir sudarytų 3,3 % BVP. 2006 m. numatomas struktūrinio balanso (t. y. pagal ciklą pakoreguoto balanso, neįskaitant vienkartinių ir kitų laikinųjų priemonių) pagerėjimas šiek tiek daugiau kaip 1 % BVP.-  Komisijos tarnybų 2007 m. pavasario prognozėje skelbiama, kad dėl papildomo išlaidų taupymo deficitas toliau mažės iki 2,1 % BVP. Planuojama, kad vienkartinės priemonės sudarys 0,6 % BVP, o tai yra labai panašu į praėjusių metų dydį, todėl prognozuojama, kad netgi be vienkartinių priemonių deficitas nesieks pamatinės vertės. Tai iš esmės atitinka oficialų apytikrį deficito apskaičiavimą 2007 m. balandžio mėn. pranešime, kuris lygus 1,9 % BVP. Dėl 2008 m. pavasario prognozėje teigiama (darant prielaidą, kad politika nesikeis), kad deficitas toliau mažės iki 1,6 % BVP (nesiimant vienkartinių priemonių). Tai rodo, kad deficitas yra patikimai ir ilgam laikui sumažintas ir nesiekia 3 % BVP. Planuojama, kad 2007 m. šiek tiek pagerės struktūrinis balansas, ir, darant prielaidą, kad politika nesikeis, papildomu 1 procentiniu punktu 2008 m. Tai turi būti vertinama atsižvelgiant į poreikį daryti pažangą, siekiant biudžeto būklės vidutinės trukmės tikslo (VTT), kuris Maltos atveju yra subalansuotas struktūrinis biudžetas,-  Valdžios sektoriaus skola iš didžiausio 2004 m. 73,9% BVP rodiklio 2006 m. sumažėjo iki 66,5 %. Pagal Komisijos tarnybų 2007 m. pavasario prognozę numatoma, kad skolos santykis iki 2008 m. pabaigos sumažės apytikriai iki 64,3%,taigi priartės prie 60 % BVP pamatinės vertės.(6) Tarybos manymu, perviršinis deficitas Maltoje yra ištaisytas ir todėl Sprendimas 2005/186/EB turėtų būti panaikintas.PRIĖMĖ ŠĮ SPRENDIMĄ:1 straipsnisAtlikus bendrą vertinimą, darytina išvada, kad perviršinis deficitas Maltoje yra ištaisytas.2 straipsnisSprendimas 2005/186/EB panaikinamas.3 straipsnisŠis sprendimas yra skirtas Maltos Respublikai.Priimta Briuselyje,Tarybos varduPirmininkas [1] OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005 (OL L 174, 2005 7 7, p. 5).[2] OL L 332, 1993 12 31, p. 7. Reglamentas su paskutiniais pakeitimais, padarytais Reglamentu (EB) Nr. 2103/2005 (OL L 337, 2005 12 22, p. 1).[3] Paskutinis Maltos pranešimas pateiktas tinklavietėje:http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.[4] SEK(2004) 580.[5] OL L 62, 2005 3 9, p. 21.[6] Visi su PDP susiję Maltai skirti dokumentai pateikti šioje tinklavietėje:http://ec.europa.eu/economy_finance/about/activities/sgp/edp_list_en.htm.[7] SEK(2004) 1630.[8] 2007 m. balandžio 23 d. Eurostato naujienų leidinys N° 55.[9] Deficito santykiai dažniausiai yra koreguojami (didinami arba mažinami) paskelbus pirmuosius rezultatus pavasario pranešime. Daugelio valstybių narių atveju tokios korekcijos dažniausiai yra palyginti nedidelės ir paprastai nelabai skiriasi nuo nulio. Maltos atveju, atsižvelgiant į atotrūkį tarp 2006 m. deficito, apie kurį buvo neseniai pranešta, ir deficito pamatinės vertės, mažai tikėtina, kad bet kokia galima būsima valdžios sektoriaus sąskaitų korekcija galėtų padidinti 2006 m. deficito santykį, kuris viršytų 3 % BVP dydį.[10] Esminio vienkartinio 2003 m. 2,9 % BVP vertės išlaidų didinimo sandorio, susijusio su laivų remonto įmonių įsiskolinimų restruktūrizavimu, užskaitymas reikštų tolesnį 0,4 procentinio punkto išlaidų santykio kritimą per 2003–2006 metus.[11] Reikėtų pabrėžti, kad daugiausia dėl to, jog nėra visų būtinų duomenų, kyla didelių sunkumų apskaičiuojant daugelio valstybių narių, ypač tokių mažų valstybių kaip Malta, gamybos apimties atotrūkį ir struktūrinį balansą.[12] Buvo patikslinti atnaujintoje 2006 m. konvergencijos programoje nurodyti 2006 ir 2007 m. vienkartiniai sandoriai, siekiant atsižvelgti į sandorį (žemės pardavimas), kuris buvo užbaigtas 2007 m. ir atitinkamai įtrauktas į apskaitą kaip mažinantis deficitą tais metais.[13] Pažymėtina, kad 2008 m. Maltos valdžios institucijos planuoja 0,2 % BVP vertės deficitą mažinančius vienkartinius sandorius (žemės pardavimą).[14] OL C 72, 2007 3 29, p. 9.[15] OL L 62, 2005 3 9, p. 21.[16] OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005 (OL L 174, 2005 7 7, p. 5).[17] OL L 332, 1993 12 31, p. 7. Reglamentas su paskutiniais pakeitimais, padarytais Reglamentu (EB) Nr. 2103/2005 (OL L 337, 2005 12 22, p. 1).[18] Išlaidų santykis sumažėtų ne tiek daug, jeigu nebūtų atsižvelgta į 2003 m. 3 % BVP vertės esminį vienkartinį išlaidas didinantį sandorį, susijusį su laivų remonto įmonių restruktūrizavimu.


Svarbus teisinis pranešimas

|

52005SC1305

Rekomendacija Tarybos sprendimas Pagal Europos bendrijos steigimo sutarties 104 straipsnio 8 dalį nustatantis, kad Vengrijos veiksmai, kurių buvo imtasi atsižvelgiant į 2005 m. kovo 8 d. Tarybos rekomendaciją pagal Sutarties 104 straipsnio 7 dalį, yra netinkami  /* SEK/2005/1305 galutinis */

	[pic] | EUROPOS BENDRIJŲ KOMISIJA |Briuselis, 20.10.2005SEK(2005) 1305 galutinisRekomendacijaTARYBOS SPRENDIMASPagal Europos bendrijos steigimo sutarties 104 straipsnio 8 dalį nustatantis, kad Vengrijos veiksmai, kurių buvo imtasi atsižvelgiant į 2005 m. kovo 8 d. Tarybos rekomendaciją pagal Sutarties 104 straipsnio 7 dalį, yra netinkami(pateikta Komisijos)AIŠKINAMASIS MEMORANDUMASPagrindiniai faktaiPerviršinio deficito procedūrą (PDP) reglamentuoja Sutarties 104 straipsnis ir 1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo, kuris yra Stabilumo ir augimo pakto sudėtinė dalis.2004 m. gegužės 1 d. Vengrijai įstojus į Bendriją, duomenų, kuriuos Vengrija pateikė 2004 m. kovo mėn., pagrindu ir atsižvelgiant į Komisijos tarnybų 2004 m. pavasario ekonomines prognozes, Komisija iniciavo Vengrijai perviršinio deficito procedūrą, atsižvelgdama į tai, kad 2003 m. deficitas viršijo 3 % BVP. Komisijai rekomendavus, 2004 m. liepos 5 d. Taryba nusprendė, kad Vengrijoje yra deficito perviršis ir tuo pačiu pagal 104 straipsnio 7 dalį parengė rekomendaciją jam taisyti. Taryba rekomendavo, kad Vengrijos valdžios institucijos vidutinės trukmės laikotarpiu imtųsi veiksmų, kad pagal deficito sumažinimo planą, kaip nurodyta 2004 m. liepos 5 d. Tarybos nuomonėje dėl Vengrijos konvergencijos programos, pateiktos 2004 m. gegužės mėn., biudžeto deficitas, naudojant patikimas ir subalansuotas priemones, iki 2008 m. būtų mažesnis kaip 3 % BVP. Ypač Taryba rekomendavo Vengrijos valdžios institucijoms iki 2004 m. lapkričio 5 d. imtis efektyvių veiksmų dėl numatytų priemonių, skirtų įgyvendinti 2005 m. siektiną deficitą.2005 m. sausio 18 d. Taryba, veikdama pagal Sutarties 104 straipsnio 8 dalį, vadovaudamasi Komisijos rekomendacija nutarė, kad Vengrija nesiėmė efektyvių veiksmų pagal jos rekomendaciją ir prognozavo, kad 2005 m. siektino deficito riba bus gerokai viršyta. Vengrija yra valstybė narė, kuriai taikoma išimtis; tai reiškia, kad Sutarties 104 straipsnio 9 ir 11 punktai jai netaikomi, nors Vengrija įsipareigojo vengti perviršinio deficito. Todėl tolesnės rekomendacijos pagal PDP gali būti skirtos šaliai tik 104 straipsnio 7 dalies pagrindu.2005 m. kovo 8 d. Komisijai rekomendavus Taryba priėmė naują rekomendaciją Vengrijai pagal 104 straipsnio 7 dalį[1]. Taryba rekomendavo Vengrijos valdžios institucijoms vidutinės trukmės laikotarpiu imtis veiksmų, kad, naudojant patikimas ir subalansuotas priemones, iki 2008 m. deficitas būtų sumažintas iki mažiau kaip 3 % BVP. Šioje rekomendacijoje ji rėmėsi deficito sumažinimo planu, kaip nurodyta 2004 m. kovo 8 d. Tarybos nuomonėje dėl atnaujintos konvergencijos programos, pateiktos 2004 m. gruodžio mėn., kuri taip pat turėtų padėti mažinti skolą ir pagerinti išorės balansą. Atitinkami metiniai tikslai valdžios sektoriaus biudžeto deficito atžvilgiu buvo 4,4 %, 3,6 %, 2,9 %, 2,2 % ir 1,6 % BVP nuo 2004 m. iki 2008 m.[2] Tuo tikslu Vengrijai buvo ypač rekomenduota iki 2005 m. liepos 8 d. imtis aktyvių veiksmų dėl papildomų priemonių, kurios būtų kaip įmanoma daugiau struktūrinio pobūdžio, kad nebūtų viršyta 2005 m. deficito riba – 3,6 % BVP[3]. Toliau Taryba rekomendavo Vengrijos valdžios institucijoms susieti bet kokio mokesčių mažinimo laiką ir įgyvendinimą su tuo, kiek deficitas atitiks 2004 m. gruodžio mėn. pateiktos atnaujintoje konvergencijos programoje nustatytus siektino deficito dydžius. Be to, joje Vengrijos valdžios institucijos raginamos daryti pažangą vykdant numatytas viešojo administravimo, sveikatos ir švietimo sistemų reformas, kaip buvo įsipareigota, kad pagerėtų ilgalaikis valstybės finansų stabilumas ir išnaudoti visas galimybes fiskaliniam koregavimui pagreitinti.2005 m. liepos 13 d. Komisija priėmė komunikatą Tarybai[4], remiantis tuo metu turima informacija, įskaitant kovo ir birželio mėnesiais Vyriausybės patvirtintas korekcines priemones, siekiančias 1½ % BVP, kad būtų kompensuoti perviršiai, bei tvirtu Vengrijos vyriausybės įsipareigojimu prireikus įgyvendinti tolesnes priemones. Atsižvelgiant į tai atrodė, kad 2005 m. siektiną 3,6 % BVP deficitą buvo įmanoma įgyvendinti ir kad Vengrijos vyriausybė ėmėsi efektyvių veiksmų, atsižvelgdama į 2005 m. kovo 8 d. Tarybos rekomendaciją dėl priemonių, skirtų įgyvendinti 2005 m. siektiną deficitą iki galutinio termino – 2005 m. liepos 8 d. Komisija priėjo prie išvados, kad tuo metu nereikėjo tolesnių žingsnių, susijusių su perviršinio deficito procedūra. Tačiau taip pat buvo pabrėžta, kad biudžeto padėtis Vengrijoje liko pažeidžiama. Ypač buvo pabrėžiama, kad 2005 m. siektino deficito įgyvendinimas reikalauja (i) veiksmingo visų numatytų priemonių įgyvendinimo ir (ii) papildomų veiksmų, kuriuos Vyriausybė viešai įsipareigojo įgyvendinti, jei vėliau šiais metais atsirastų tolesnis perviršis. Be to, buvo pabrėžiama, kad siektino deficito – 2,9 % BVP – įgyvendinimas 2006 m. pareikalaus didesnio koregavimo ir ryžtingesnių veiksmų, įskaitant gerai apgalvoto 2006 m. biudžeto priėmimą. Todėl Komunikate buvo nurodyta, kad Komisija turėtų rekomenduoti Tarybai sustiprinti biudžeto priežiūrą ir imtis būtinų veiksmų pagal perviršinio deficito procedūrą, jei vėliau, vykdant numatytą koregavimą, atsirastų kliūčių.Pastarieji įvykiai, smarkiai bloginantys biudžeto padėtį ir perspektyvą2005 m. rugsėjo 20 d. Vengrijos valdžios institucijos pateikė peržiūrėtą rugsėjo mėn. pranešimą pagal PDP, kuriame pranešama, kad 2005 m. deficitas yra 6,1 % BVP, vietoj siekto 3,6 % BVP, nors neįvyko jokių reikšmingų makroekonominio scenarijaus pasikeitimų. Šiame peržiūrėtame pranešime atsižvelgiama į tai, kad planuojamas egzistuojančių greitkelių (įskaitant tiesiamus) pardavimas valstybinei greitkelių įmonei (AAK) iki 2005 m. pabaigos negali būti laikomas deficitą mažinančia priemone ir kad 13 atlyginimo valstybės tarnautojams mokėjimas vis dėlto turėtų būti apskaitomas tais metais, už kuriuos yra mokamas, nepaisant jo atidėjimo iki ateinančių metų pradžios[5], pabloginant 2005 m. deficitą, atitinkamai 1,9 % ir 0,1 % BVP. Šiame pranešime taip pat numatytas papildomas 0,5 % BVP perviršis. Beveik pusės šio trūkumo priežastis – mažesnės PVM pajamos, iš dalies dėl politikos įgyvendinimo veiksmų[6]. Kita dalis atspindi išlaidų perviršį. Vyriausybė pranešė Komisijai, kad priešingai, nei buvo įsipareigojusi ji neketina imtis šią tendenciją pakoreguosiančių veiksmų. Be statistinių paaiškinimų ir pripažintų nekompensuojamų perviršių taip pat verta pažymėti, kad palyginti su kovo mėn. pranešimu 2005 m. antrosios pakopos pensijų sistemos poveikis padidėjo 0,2 % BVP (nuo 1,1 % BVP iki 1,3 % BVP), taigi esminis deficito dydžio – 6,1 % BVP – pablogėjimas palyginti su siektinu 3,6 % BVP, kuris buvo minimas 2005 m. kovo mėn. Tarybos rekomendacijoje iš tiesų siekia 2,7 BVP[7]. 2005 m. rezultatas bus dar blogesnis, jei bus daugiau perviršio atvejų (kurie ypač galimi išlaidų atveju) ir jie nebus kompensuojami naudojant koregavimo priemones. Pagal rugsėjo mėn. pranešimą 2005 m. skolos ir BVP santykis liks žemiau 60 % ribos ir sieks 57,1 %. Tačiau beveik trečdalis skolos yra užsienio valiuta ir todėl jos santykis su BVP priklauso nuo valiutų kursų kintamumo.2006 m. deficito atžvilgiu 2005 m. liepos mėn. Komunikate jau buvo nurodyta, kad net jeigu pavyks pasiekti 3,6 % BVP tikslą 2005 m., bus sunku pasiekti 2,9 % BVP tikslą 2006 m., ypač atsižvelgiant į tai, kad pasibaigs pirmiau minėtų vienkartinių priemonių, susijusių su greitkeliais, ir pirmiau minėtų mokesčių mažinimo poveikis (tikėtinas įplaukų praradimas, susijęs su pastarąja priemone, apytiksliai bus 1,1 % BVP). Tačiau tuo metu buvo manoma, kad vis dar buvo galima imtis korekcinių priemonių, kurių įsipareigojo imtis Vyriausybė. Rugsėjo 30 d. Vyriausybė pateikė 2006 m. biudžeto pasiūlymą, kuriame biudžeto deficitas nustatytas 4,7 % BVP. Tačiau pasirodo, kad į šį siektiną deficitą neįtrauktas karinių orlaivių, kurie bus pristatyti 2005 m., pajamavimas. Pagal ESA95 apskaitos taisykles šios išlaidos turėtų būti įtrauktos į 2005 m. duomenis, nors didelė dalis vykdomų mokėjimų atidedama vėlesniems laikotarpiams. Peržiūrėtas naujas siektinas deficitas – 5,2 % BVP (įskaitant visišką karinių orlaivių pajamavimą) – yra gerokai viršija tikslą – 2,9 % BVP, nustatytą 2005 m. kovo mėn. Tarybos rekomendacijoje, pagal 104 straipsnio 7 dalį, (kurį Taryba patvirtino savo nuomonėje dėl 2004 m. gruodžio mėn. atnaujintos konvergencijos programos ir savo rekomendacijoje). Manoma, kad esminis pradinio ir naujo tikslo skirtumas gali būti net didesnis nei 2,3 % BVP, darant prielaidą, kad panašiai didės pensijų fondo poveikis, kaip buvo neseniai pranešta 2005 metams.Be to, grėsmė kyla ir dėl gerokai didesnės 2006 m. deficito ribos. Be aukšto 2005 m. deficito lygio (atspindinčio sprendimą, kad greitkelių pardavimas nelaikomas 2005 m. valdžios sektoriaus pajamomis), kuris turės esminį poveikį 2006 m. ir poreikio užpajamuoti karinių orlaivių pirkimą jų pristatymo metais, kad būtų laikomasi ESA95 taisyklių, (tai prideda 0,5 % BVP 2006 m.), taip pat yra šie elementai: (i) neigiama pajamų įtaka mokesčių reformai (1,1 % procentinio punkto BVP) ir (ii) sprendimo padidinti šeimos pašalpas 0,4 % BVP, laikantis „100 žingsnių“ reformų programos, įtaka. Visa tai leidžia manyti, kad deficitas gali padidėti labai smarkiai palyginti su pataisytu 2006 m. tikslu, jei nebus imtasi korekcinių priemonių. Iki šiol Vyriausybė pranešė, kad, priešingai planams, numatytiems atnaujintoje konvergencijos programoje, ji perkels išlaidas, susijusias su naujo greitkelio tiesimu, į mišraus intereso ir mišraus finansavimo projektų sistemą, ir taip sumažins valstybės investicijų išlaidas 2006 m. 1,2 % BVP ir šis perkėlimas atitiks ESA taisykles. Net jei šis atitikimas (dėl kurio bet kokiu atveju kils klausimų, susijusių su šio sureguliavimo stabilumu) bus patvirtintas, vis vien prireiks daugmaž 2 % BVP koregavimo, kad pataisytas 2006 m. siektinas deficitas būtų įgyvendintas. Tačiau neseniai Vyriausybės priimtame biudžeto projekte nėra struktūrinio pobūdžio priemonių, kurios pagrįstų tokį didelį sumažinimą.2005 m. ir 2006 m. siektinų deficitų peržiūrėjimas aiškiai pažeidžia kita kovo mėn. Tarybos rekomendacijos elementą, ypač mokesčių mažinimo laiko ir įgyvendinimo susiejimą su atnaujintos konvergencijos programos siektino deficito dydžio įgyvendinimu. 2006 m. biudžete yra numatytas ne tik esminis mokesčių mažinimas, bet taip pat ir tolesnis PVM (benzinui) mažinimas (2005 m. spalio mėn.).Daromos šios išvados:(i) Aiškėja, kad Vengrijos valdžios institucijų veiksmai atsižvelgiant į 2005 m. kovo mėn. Tarybos rekomendaciją įvykdyti 2005 m. siektiną deficitą, yra netinkami, nes tikslas, nurodytas 2005 m. kovo mėn. Tarybos rekomendacijoje, bus gerokai viršytas. Taip yra dėl tinkamo statistinio planuojamų greitkelių pardavimo ir perviršių, siekiančių beveik ½ % BVP, traktavimo. Vyriausybė, priešingai, nei buvo įsipareigojusi, nutarė nesiimti veiksmų šiems įvykiams koreguoti. Pažymėtina, kad 2005 m. 3,6 % tikslas buvo nurodytas 2004 m. gruodžio mėn. atnaujintoje konvergencijos programoje[8] ir patvirtintas Tarybos nuomonėje.(ii) 2006 m. tikslo, nurodyto atnaujintoje konvergencijos programoje ir 2005 m. kovo mėn. Tarybos rekomendacijoje, buvo atsisakyta naujame 2006 m. biudžete. Be to, net ir gerokai didesnis naujas tikslas gali būti viršytas;(iii) Planuojamas mokesčių mažinimas, ypač 2006 m. prieštarauja Tarybos rekomendacijai susieti mokesčių mažinimo laiką ir įgyvendinimą su tuo, kad siektinas deficitas atitiktų 2004 m. gruodžio mėn. pateiktoje atnaujintoje konvergencijos programoje nustatytus deficito dydžius; ir(iv) didelis nukrypimas 2005 m. ir 2006 m. nuo planuojamo koregavimo plano siekiant pataisyti deficito perviršį iki 2008 m., kuris buvo nustatytas Vengrijos vyriausybės ir patvirtintas 2005 m. kovo mėn. Tarybos rekomendacijoje, kelia abejonių dėl deficito taisymo ir kartu su lėta struktūrinių reformų pažanga pagilina makroekonominį disbalansą.Jei pagal Sutarties 104 straipsnio 8 dalies ir Tarybos reglamento (EB) Nr. 1467/97 4 straipsnio 1 dalies (su pakeitimais, padarytais Tarybos reglamentu (EB) Nr. 1056/2005) nuostatas Taryba laikosi nuomonės, kad nebuvo imtasi jokių efektyvių veiksmų, atsižvelgiant į rekomendacijas, pateikiamas pagal 104 straipsnio 7 dalį, ji privalo priimti sprendimą šiuo klausimu. Atsižvelgdama į šiuos nustatytus faktus, Komisija laikosi nuomonės, kad nebuvo imtasi efektyvių veiksmų, atsižvelgiant į 2005 m. kovo mėn. Tarybos rekomendaciją, pagal 104 straipsnio 7 dalį per rekomendacijoje nurodytą laikotarpį, ir ji rekomenduoja Tarybai priimti atitinkamą sprendimą.RekomendacijaTARYBOS SPRENDIMASPagal Europos bendrijos steigimo sutarties 104 straipsnio 8 dalį nustatantis, kad Vengrijos veiksmai, kurių buvo imtasi atsižvelgiant į 2005 m. kovo 8 d. Tarybos rekomendaciją pagal Sutarties 104 straipsnio 7 dalį, yra netinkamiEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 104 straipsnio 8 dalį,atsižvelgdama į Komisijos rekomendaciją,kadangi:(1) Pagal Sutarties 104 straipsnį valstybės narės turi vengti perviršinio valstybės biudžeto deficito.(2) Stabilumo ir augimo pakto pagrindinis tikslas yra patikimi valstybės finansai – priemonė sudaryti geresnes sąlygas kainų stabilumui ir tvirtam tvariam augimui, leidžiančiam kurti naujas darbo vietas. Į Stabilumo ir augimo paktą yra įtrauktas 1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo[9], kuris buvo priimtas siekiant kuo greičiau pataisyti perviršinį valdžios sektoriaus deficitą.(3) Amsterdamo Europos Vadovų Tarybos 1997 m. birželio 17 d. Rezoliucijoje dėl Stabilumo ir augimo pakto[10] visos šalys, ypač valstybės narės, Taryba ir Komisija, oficialiai raginamos tinkamai ir laiku įgyvendinti Sutartį ir Stabilumo ir augimo paktą;(4) 2004 m. liepos 5 d. Sprendimu 2004/918/EB pagal 104 straipsnio 6 dalį Taryba nusprendė, kad Vengrijoje yra susidaręs perviršinis deficitas[11].(5) Pagal Sutarties 104 straipsnio 7 dalį ir Tarybos reglamento (EB) Nr. 1467/97 3 straipsnio 4 dalį 2004 m. liepos 5 d. Taryba priėmė rekomendaciją Vengrijos valdžios institucijoms[12] kuo greičiau ištaisyti perviršinį biudžeto deficitą ir vidutinės trukmės laikotarpiu imtis veiksmų pagal deficito sumažinimo planą, kaip nurodyta valdžios institucijų pateiktoje ir 2004 m. liepos 5 d. Tarybos nuomone[13] patvirtintoje konvergencijos programoje, naudojant patikimas ir subalansuotas priemones, kad iki 2008 m. deficitas būtų mažesnis kaip 3 % BVP. Šioje rekomendacijoje Vengrijos vyriausybei buvo nustatytas galutinis terminas – 2004 m. lapkričio 5 d., iki kurios ji turėjo imtis efektyvių veiksmų dėl numatytų priemonių, kad būtų įgyvendintas 2005 m. nustatytas pirminis 4,1 % BVP siektinas deficitas.(6) 2005 m. sausio 18 d. pagal Sutarties 104 straipsnio 8 dalį atsižvelgdama į Komisijos rekomendaciją Taryba pripažino, kad iki nustatyto termino – 2004 m. lapkričio 5 d. buvo imtasi kai kurių priemonių 2004 m. ir 2005 m. valstybės biudžeto deficitui sumažinti. Tačiau ji laikėsi nuomonės, kad jos buvo nepakankamos nustatytam tikslui pasiekti ir kad jos nepadėtų išvengti nukrypimo nuo 2004 m. gegužės mėn. Vengrijos konvergencijos programoje nustatyto koregavimo plano. Be to, Taryba laikėsi nuomonės, kad vyriausybei siekiant toliau laikytis įsipareigojimo iki 2008 m. sumažinti perviršinį deficitą reikia imtis ryžtingų priemonių dėl tolesnio fiskalinio konsolidavimo ir ryžtingiau vykdyti struktūrines reformas. Šiuo pagrindu Taryba nutarė, kad Vengrija nesiėmė efektyvių veiksmų iki 2004 m. lapkričio 5 d., pagal 2004 m. liepos 5 d. rekomendaciją.(7) Pagal Sutarties 104 straipsnio 7 dalį ir Tarybos reglamento (EB) Nr. 1467/97 3 straipsnio 4 dalį 2005 m. kovo 8 d. Taryba priėmė antrą rekomendaciją[14] raginančią Vengrijos valdžios institucijas kuo greičiau ištaisyti perviršinį biudžeto deficitą ir vidutinės trukmės laikotarpiu imtis veiksmų pagal deficito sumažinimo planą, kaip nurodyta 2004 m. gruodžio mėn. Vengrijos valdžios institucijų pateiktoje ir pagal 2005 m. kovo mėn. 8 d. Tarybos nuomonę patvirtintoje atnaujintoje konvergencijos programoje, panaudojant patikimas ir subalansuotas priemones, kad iki 2008 m. deficitas būtų mažesnis kaip 3 % BVP. Be kita ko šioje rekomendacijoje Vengrijos vyriausybei buvo nustatytas galutinis terminas – 2005 m. liepos 8 d., iki kurios ji turėjo imtis efektyvių veiksmų dėl numatytų priemonių, kad būtų įgyvendintas 2005 m. nustatytas 3,6 % BVP siekiamas deficitas[15].(8) 2005 m. liepos 13 d. Komisija priėmė Komunikatą dėl Vengrijos. Tuo metu turimos informacijos pagrindu, įskaitant korekcines priemones, sprendimą dėl kurių Vyriausybė priėmė kovo mėn. ir birželio mėn., sudarančias 1½% BVP, skirtas kompensuoti perviršius ir tvirtą Vengrijos vyriausybės įsipareigojimą, prireikus, įgyvendinti tolesnes priemones, Komisija konstatavo, kad Vengrijos valdžios institucijos ėmėsi efektyvių veiksmų iki 2005 m. liepos 8 d. galutinio termino, nors būklė liko pažeidžiama ir ateityje reikės tolesnių veiksmų.(9) Tačiau pastarieji įvykiai rodo, kad Vengrijos institucijų veiksmai yra netinkami:-  2005 m. tikslas – 3,6 % BVP, nurodytas Tarybos rekomendacijoje (ir patvirtintas 2005 m. kovo mėn. Tarybos nuomonėje dėl atnaujintos konvergencijos programos) – bus gerokai viršytas ir Vyriausybė nutarė nesiimti naujų veiksmų, kad pataisytų perviršį (priešingai, nei buvo įsipareigojusi); tai patvirtinta 2005 m. rugsėjo mėn. 20 d. Vengrijos valdžios institucijų patikslintame pranešime pagal PDP, kad 2005 m. deficitas yra 6,1 % BVP. 2005 m. rezultatas bus blogesnis, jei bus daugiau perviršio atvejų (kurie ypač galimi išlaidų atveju) ir jie nebus kompensuojami, naudojant koregavimo priemones. Pagal šį pranešimą 2005 m. skolos ir BVP santykis bus mažesnis kaip 60 % riba ir sieks 57,1 %. Tačiau beveik vienas trečdalis skolos yra užsienio valiuta ir todėl priklauso nuo valiutų kursų kintamumo.-  Valdžios institucijos nesilaiko 2006 m. tikslo, nurodyto atnaujintoje konvergencijos programoje, ir 2005 m. kovo 8 d. Tarybos priimtos rekomendacijos, kad deficitas turi būti sumažintas iki 2,9 % BVP. Net daug didesnė nauja siektino deficito riba – 5,2 % BVP[16], įtrauktas į 2006 m. biudžeto projektą, taip pat gali būti viršytas, nes manoma, jog planuojama mokesčių reforma sumažins pajamas 1,1 % BVP ir neseniai priimtame 2006 m. biudžeto projekte nėra struktūrinio pobūdžio priemonių, kurios pagrįstų tokį didelį išlaidų sumažinimą.-  Mokesčių mažinimo įgyvendinimas, ypač 2006 m., prieštarauja Tarybos rekomendacijai susieti mokesčių mažinimo laiką ir įgyvendinimą su tuo, kad siektinas deficitas atitiktų 2004 m. gruodžio mėn. pateiktoje atnaujintoje konvergencijos programoje nustatytus deficito dydžius.-  Didelis nukrypimas 2005 m. ir 2006 m. nuo Vengrijos deficito koregavimo plano siekiant pataisyti deficito perviršį iki 2008 m., kuris buvo nustatytas Vengrijos vyriausybės ir patvirtintas 2005 m. kovo 8 d. Tarybos rekomendacijoje, kelia abejonių dėl deficito taisymo ir kartu su lėta struktūrinių reformų pažanga pagilina makroekonominį disbalansą.(10) Pagal Europos Vadovų Tarybos Rezoliuciją dėl Stabilumo ir augimo pakto, Vengrija sutiko, kad 2005 m. kovo 8 d Tarybos rekomendacija būtų skelbiama viešai.PRIĖMĖ ŠĮ SPRENDIMĄ:1 straipsnisVengrijos veiksmai, kurių buvo imtasi, yra netinkami atsižvelgiant į 2005 m. kovo 8 d. Tarybos rekomendaciją.2 straipsnisŠis sprendimas skirtas Vengrijos Respublikai.Priimta Briuselyje,Tarybos varduPirmininkas

[1] Žr. http://register.consilium.eu.int/pdf/en/05/st07/st07145.en05.pdf .

[2] Palyginimo tikslais visi šie skaičiai atitinka 2004 m. rugsėjo 23 d. Eurostato sprendimą, kuriuo leidžiama laikinai klasifikuoti antrosios pakopos pensijų fondus, kaip valdžios sektoriaus dalį, kuo Vengrijos valdžios institucijos nusprendė pasinaudoti, nors tai yra įmanoma tik iki 2007 m. kovo mėn. fiskalinio pranešimo. Sprendime kalbama apie antrosios pakopos pensijų sistemos poveikį, pataisytą (padidintą) 2005 m. kovo pranešime: 2004 m. – 0,9 % BVP, 2005 m. – 1,1 % BVP, 2006–2008 m. – 1,2% BVP. Šie dydžiai vėl buvo padidinti 2005 m. rugsėjo mėn. pranešime (žr. 7 išnašą).

[3] Tuo metu Komisijos tarnybos tikėjosi, kad 2005 m. deficitas pasieks 4,1 % BVP.

[4] Komisijos pranešimas Tarybai dėl Vengrijos vykdytų veiksmų, atsižvelgiant į 2005 m. kovo 8 d. Tarybos rekomendaciją pagal perviršinio deficito procedūrą, parengtą pagal 104 straipsnio 7 dalį (SEC(2005) 951) http://europa.eu.int/comm/economy_finance/about/activities/sgp/edp/com_actkhu_en.pdf .

[5] 2005 m. rugsėjo mėn. Vengrijos Konstitucinis Teismas paskelbė, kad toks atidėjimas (ir faktas, kad valstybės tarnautojai, kurie nustojo dirbti 2004 m. pabaigoje, neturėjo teisės gauti 13 atlyginimo) prieštarauja Konstitucijai.

[6] Pajamų praradimas, lygus maždaug 0,015 procentinio punkto BVP, gali būti susietas su pastaruoju metu priimtu sprendimu paspartinti bendrą PVM mažinimą (tačiau taikomą tik benzinui), kuris bus pradėtas įgyvendinti nuo 2006 m. sausio 1 d.

[7] Pagal valdžios institucijų sprendimą dėl laikino antrosios pakopos pensijų fondų klasifikavimo, minimą 2 išnašoje, 2005 m. 3,6 % BVP tikslas buvo paskaičiuotas atsižvelgus į antrosios pakopos pensijų fondų poveikį – 1,1 % BVP, kaip buvo pranešta 2005 m. kovo mėn., nes nurodytas deficito mažinimo planas, įskaitant pradinį tikslą – 4,7 % BVP, 2004 m. gruodžio mėn. atnaujintoje konvergencijos programoje pensijų fondo poveikio dar nebuvo. Siekiant palyginti deficitą, apie kurį neseniai pranešta, su pradiniu tikslu, kuris įtrauktas į atnaujintą konvergencijos programą, didesnis pensijų fondo poveikis – 1,3 % BVP, kaip pranešta rugsėjo mėn., – turėtų būti pašalintas; dėl to deficitas sudaro 7,4 % BVP.

[8] Į tai įtrauktas antrosios pakopos pensijų sistemos poveikis (kuris pagal 2005 m. kovo mėn. pranešimą buvo 1,1 % BVP), nes pradinis tikslas, nustatytas 2004 m. gruodžio mėn. atnaujintoje konvergencijos programoje, – 4,7 % BVP – buvo be šio poveikio.

[9] OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005 (OL L 174, 2005 7 7, p. 5).

[10] OL L 236, 1997 8 2, p. 1.

[11] http://ue.eu.int/ueDocs/cms_Data/docs/pressData/en/ecofin/81342.pdf#page=8 (OL L 389/27 2004 m. gruodžio 30 d., p. 27).

[12] http://register.consilium.eu.int/pdf/en/04/st11/st11218.en04.pdf#page=2.

[13] http://register.consilium.eu.int/pdf/en/04/st11/st11194.en04.pdf#page=2.

[14] http://europa.eu.int/comm/economy_finance/about/activities/sgp/edp/com_ass_hu_22_dec_en.pdf .

[15] Skirtumas tarp šio ir ankstesnio tikslo – 3,8 % BVP grindžiamas antrosios pakopos pensijų sistemos poveikio padidėjimu – 0,2 procentinio punkto BVP – 2005 m. kovo mėn. fiskaliniame pranešime.

[16] Į tai įtrauktas standartinis karinių orlaivių pirkimo pajamavimas, kuris pridės 0,5 % BVP prie paskelbto naujo 2006 m. siektino deficito – 4,7 % BVP.


               EUROPOS KOMISIJA
            Briuselis, 2017 05 22
            COM(2017) 530 final
            Rekomendacija
            TARYBOS SPRENDIMAS
            kuriuo panaikinimas Sprendimas 2010/288/ES dėl perviršinio deficito Portugalijoje

               Rekomendacija

               TARYBOS SPRENDIMAS

               kuriuo panaikinimas Sprendimas 2010/288/ES dėl perviršinio deficito Portugalijoje

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 126 straipsnio 12 dalį,

               atsižvelgdama į Komisijos rekomendaciją,

               kadangi:

               (1)2009 m. gruodžio 2 d. sprendimu 2010/288/ES
                  1
               , priimtu remiantis Komisijos rekomendacija, pagal Sutarties 126 straipsnio 6 dalį Taryba nusprendė, kad Portugalijoje susidaręs perviršinis deficitas. Taryba atkreipė dėmesį į tai, kad 2009 m. planuotas valdžios sektoriaus deficitas buvo 5,9 %, taigi viršijo Sutartyje nustatytą 3 % BVP pamatinę vertę. Planuota, kad valdžios sektoriaus bendroji skola (kuri nuo 2005 m. viršijo 60 % BVP Sutartyje nustatytą pamatinę vertę) 2009 m. sieks 74,5 % BVP;

               (2)tą pačią dieną, vadovaudamasi Sutarties 126 straipsnio 7 dalimi ir Reglamento (EB) Nr. 1467/97
                  2
                3 straipsnio 4 dalimi ir remdamasi Komisijos rekomendacija, Taryba pateikė Portugalijai skirtą rekomendaciją siekiant ištaisyti perviršinio deficito padėtį ne vėliau kaip 2013 m. Taryba taip pat nustatė 2010 m. birželio 2 d. terminą, iki kurio turi būti imtasi veiksmingų priemonių;

               (3)Portugalijos valdžios institucijoms paprašius Sąjungos, valstybių narių, kurių valiuta yra euro, ir Tarptautinio valiutos fondo (TVF) finansinės pagalbos, Taryba suteikė finansinę pagalbą Portugalijai. Susitarimo memorandumą dėl specialių ekonominės politikos sąlygų Komisija ir Portugalijos valdžios institucijos pasirašė 2011 m. gegužės 17 d.
                  3
               . Vėliau Taryba 2012 m. spalio 9 d. ir 2013 m. birželio 21 d. pateikė dvi naujas Portugalijai skirtas rekomendacijas pagal Sutarties 126 straipsnio 7 dalį, kuriomis pratęsė perviršinio deficito panaikinimo terminą atitinkamai iki 2014 ir 2015 m. Abiem atvejais Taryba laikėsi nuomonės, kad Portugalija ėmėsi veiksmingų priemonių, tačiau įvyko netikėtų nepalankių ekonominių įvykių, turėjusių didelį neigiamą poveikį viešiesiems finansams. Pagal Reglamento (ES) Nr. 472/2013
                  4
                10 straipsnio 2 dalies a punktą Portugalijai netaikyta pareiga pateikti atskirą ataskaitą pagal perviršinio deficito procedūrą ir ji pateikė ataskaitą pagal savo makroekonominio koregavimo programą
                  5
               ;

               (4)2016 m. liepos 12 d. pagal Sutarties 126 straipsnio 8 dalį Taryba nusprendė, kad Portugalija nesiėmė veiksmingų priemonių atsižvelgdama į 2013 m. birželio 21 d. Tarybos rekomendaciją. 2016 m. rugpjūčio 8 d. Taryba priėmė sprendimą pagal Sutarties 126 straipsnio 9 dalį, kuriuo Portugalija įspėjama, kad imtųsi deficito mažinimo priemonių, reikalingų perviršinio deficito padėčiai ištaisyti, ir jame nustatė naują deficito padėties ištaisymo terminą (2016 m.). Taryba taip pat nustatė 2016 m. spalio 15 d. terminą, iki kurio turi būti imtasi veiksmingų priemonių;

               (5)2016 m. lapkričio 16 d. Komisija padarė išvadą, kad Portugalija ėmėsi veiksmingų priemonių laikydamasi 2016 m. rugpjūčio 8 d. Tarybos sprendimo pagal Sutarties 126 straipsnio 9 dalį;

               (6)pagal Sutarčių prieduose pateikto Protokolo dėl perviršinio deficito procedūros 4 straipsnį Komisija teikia šiai procedūrai vykdyti reikalingus duomenis. Taikydamos tą protokolą, pagal Reglamento (EB) Nr. 479/2009
                  6
                3 straipsnį valstybės narės du kartus per metus, t. y. iki balandžio 1 d. ir iki spalio 1 d., turi pranešti valdžios sektoriaus deficito ir skolos duomenis ir kitus susijusius kintamuosius;

               (7)Taryba turėtų priimti sprendimą panaikinti sprendimą dėl perviršinio deficito, remdamasi pateiktais duomenimis. Be to, sprendimas dėl perviršinio deficito turėtų būti panaikintas tik jei pagal Komisijos prognozes numatoma, kad prognozės laikotarpiu deficitas neviršys Sutartyje nustatytos 3 % BVP pamatinės vertės
                  7
               ;

               (8)remiantis Komisijos (Eurostato) duomenimis, pateiktais pagal Reglamento (EB) Nr. 479/2009 14 straipsnį, Portugalijai 2017 m. balandžio mėn. pateikus pranešimą ir remiantis 2017 m. stabilumo programa ir Komisijos 2017 m. pavasario prognoze, daromos šios išvados:

               –2015 m. 4,4 % BVP (3,1 % BVP atėmus vienkartines priemones) pasiekęs valdžios sektoriaus deficitas 2016 m. buvo sumažintas iki 2,0 % BVP (2,3 % BVP atėmus vienkartines priemones). Palyginti su 2016 m. biudžeto tikslais, 2016 m. deficito sumažinimą iš esmės lėmė einamųjų išlaidų, visų pirma tarpinio vartojimo, apribojimas (-0,9 % BVP) ir kapitalo išlaidų planų nevykdymas (-0,5 % BVP), kurie su kaupu kompensavo pajamų (ir mokestinių, ir nemokestinių) trūkumą (1,1 % BVP);

               –2017–2021 m. stabilumo programoje, kurią Portugalijos Vyriausybė pateikė 2017 m. balandžio 28 d., planuojama, kad 2017 m. valdžios sektoriaus deficitas sumažės iki 1,5 % BVP, o 2018 m. – iki 1,0 % BVP. Komisijos 2017 m. pavasario prognozėje numatoma, kad 2017 m. deficitas bus 1,8 % BVP, o 2018 m. – 1,9 %, t. y. programos laikotarpiu liks mažesnis už 3 % BVP Sutartyje nustatytą pamatinę vertę. Tos projekcijos neapima bankų paramos priemonių
                  8
               , kurios neturėtų kelti pavojaus tvariam deficito sumažinimui, galimo deficitą didinančio poveikio;

               –struktūrinis balansas, t. y. pagal ekonominį ciklą pakoreguotas valdžios sektoriaus balansas, atėmus vienkartines ir kitas laikinąsias priemones, 2016 m. pagerėjo 0,3 % BVP;

               –dėl skolą didinančio atsargų ir srautų koregavimo bendrosios valdžios sektoriaus skolos santykis su BVP nuo 129,2 % BVP 2015 m. padidėjo iki 130,4 % BVP 2016 m. Komisijos 2017 m. pavasario prognozėje numatoma, kad dėl pirminio pertekliaus skolos santykis sumažės iki 128,5 % 2017 m. ir iki 126,2 % 2018 m.;

               (9)pagal Sutarties 126 straipsnio 12 dalį Tarybos sprendimas dėl perviršinio deficito panaikinamas, kai, Tarybos nuomone, perviršinio deficito padėtis atitinkamoje valstybėje narėje ištaisoma;

               (10)Tarybos nuomone, perviršinio deficito padėtis Portugalijoje ištaisyta, todėl Sprendimas 2010/288/ES turėtų būti panaikintas;

               (11)nuo 2017 m., t. y. kitų metų po perviršinio deficito panaikinimo, Portugalija turi užtikrinti Stabilumo ir augimo pakto prevencinės dalies reikalavimų laikymąsi ir tinkamu tempu turėtų toliau siekti savo vidutinio laikotarpio biudžeto tikslo, kartu laikytis išlaidų kriterijaus ir atitikti skolos kriterijų pagal Reglamento (EB) Nr. 1467/97 2 straipsnio 1a dalį,

               PRIĖMĖ ŠĮ SPRENDIMĄ:

               1 straipsnis

               Atlikus bendrą vertinimą daroma išvada, kad perviršinio deficito padėtis Portugalijoje ištaisyta.

               2 straipsnis

               Sprendimas 2010/288/ES panaikinamas.

               3 straipsnis

               Šis sprendimas skirtas Portugalijos Respublikai.

               Priimta Briuselyje

                     Tarybos vardu

                     Pirmininkas

                     (1)
                  2009 m. gruodžio 2 d. Tarybos sprendimas 2010/288/ES dėl perviršinio deficito Portugalijoje (OL L 125, 2010 5 21, p. 44).

                     (2)
                  1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (OL L 209, 1997 8 2, p. 6).

                     (3)
                  2011 m. gegužės 17 d. Tarybos įgyvendinimo sprendimas 2011/344/ES dėl Sąjungos finansinės pagalbos suteikimo Portugalijai (OL L 159, 2011 6 17, p. 88).

                     (4)
                  2013 m. gegužės 21 d. Europos Parlamento ir Tarybos reglamentas (ES) Nr. 473/2013 dėl euro zonos valstybių narių biudžeto planų projektų stebėsenos bei vertinimo ir perviršinio deficito padėties ištaisymo užtikrinimo bendrųjų nuostatų (OL L 140, 2013 5 27, p. 11).

                     (5)
                  Visi dokumentai, susiję su perviršinio deficito procedūra, pateikti adresu

                     https://ec.europa.eu/info/business-economy-euro/economic-and-fiscal-policy-coordination/eu-economic-governance-monitoring-prevention-correction/stability-and-growth-pact/corrective-arm-excessive-deficit-procedure/excessive-deficit-procedures-overview_en

                  .

                     (6)
                  2009 m. gegužės 25 d. Tarybos reglamentas (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (OL L 145, 2009 6 10, p. 1).

                     (7)
                  Atsižvelgiant į „Stabilumo ir augimo pakto įgyvendinimo sąlygas bei stabilumo ir konvergencijos programų formos ir turinio gaires“, kurias Ekonomikos ir finansų komitetas priėmė 2016 m. liepos 5 d. ir kurios pateikiamos:

                     http://ec.europa.eu/economy_finance/economic_governance/sgp/legal_texts/index_en.htm

                  .

                     (8)
                  2017 m. kovo 10 d. Komisijos sprendimas SA.47178 – Portugalija – „Caixa Geral de Depósitos, S.A.“ rekapitalizavimas,

                     http://europa.eu/rapid/press-release_IP-17-556_en.htm

                  .